
18 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2290 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΘΝΙΚΟΥ ΚΑΙ ΚΑΠΟ- 
ΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ. 

2 Έγκριση Κανονισμού Διδακτορικών Σπουδών του 
Τμήματος Βαλκανικών, Σλαβικών και Ανατολικών 
Σπουδών της Σχολής Οικονομικών και Περιφερεια¬ 
κών Σπουδών του Πανεπιστημίου Μακεδονίας. 

3 Έγκριση αποζημίωσης για νυχτερινή εργασία ερ¬ 
γάσιμων ημερών, προς συμπλήρωση του υποχρε¬ 
ωτικού εβδομαδιαίου ωραρίου, εργαζομένων στο 
εργοστάσιο αποστείρωσης ιατροφαρμακευτικών 
προϊόντων με ακτινοβόληση, της ΙΦΕΤ ΑΕ, στη 
Μαγούλα Αττικής κατά το Β' εξάμηνο του 2018. 


ΑΠΟΦΑΣΕΙΣ 

Αριθμ. πράξης 1151 (1) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΘΝΙΚΟΥ ΚΑΙ ΚΑΠΟΔΙΣ- 
ΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το αρθ. 15 παρ. 15τουν.4485/2017. 

2. Το αρθ. 29 του ν. 4009/2011. 

3. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

4. Την υπ'αριθ. 6327/15-5-2014πρυτανική πράξη ένταξης 
τηςΜπότσου σε θέση Ε.ΔΙ.Π. (ΦΕΚ1345/28-5-2014 τ.Β'). 

5. Την από 13-6-2017 εισήγηση τουΤομέα Ανόργανης 
χημείας, ανόργανης χημικής τεχνολογίας και περιβαλ¬ 
λοντικής χημείας. 

6. Την από 19-6-2017 απόφαση της Συνέλευσης του 
Τμήματος Χημείας. 

7. Το υπ' αριθ. 892/8-3-2018 έγγραφο του Τμήματος 
Χημείας. 


8. Την υπ' αριθ. 1033/30-5-2017 αίτηση της ενδιαφε- 
ρόμενης, διαπιστώνουμε: 

ότι το γνωστικό αντικείμενο της Φωτεινής Μπότσου 
του Βασιλείου, μέλους Εργαστηριακού Διδακτικού Προ¬ 
σωπικού (Ε.ΔΙ.Π.) τουΤμήματος Χημείας της Σχολής Θε¬ 
τικών Επιστημών του Ιδρύματος καθορίζεται σε «Χημεία 
Περιβάλλοντος». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 4461 _ (2) 

Έγκριση Κανονισμού Διδακτορικών Σπουδών 
του Τμήματος Βαλκανικών, Σλαβικών και Ανα¬ 
τολικών Σπουδών της Σχολής Οικονομικών και 
Περιφερειακών Σπουδών του Πανεπιστημίου 
Μακεδονίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 38, 39, 40, 41,42 και 43, 
του άρθρου 45 παρ. 2 και του άρθρου 85 παρ. 5 και 6 εδ. 
β' του ν. 4485/2017 (Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

2. Την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Τις διατάξειςτου άρθρου 9 παρ. 3ε του ν. 3685/2008 
(Α' 148) «Θεσμικό πλαίσιο για τις μεταπτυχιακές 
σπουδές». 

4. Τις διατάξεις του ν. 4009/2011 (Α' 195) «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων», 
όπως τροποποιήθηκαν και ισχύουν. 

5. Τιςδιατάξειςτου ν. 4386/2016 (Α' 83) «Ρυθμίσειςγια 
την έρευνα και άλλες διατάξεις», όπωςτροποποιήθηκαν 
και ισχύουν. 

6. Το π.δ. 147/10.4.1990 (Α' 56) «Μετονομασία της 
Ανωτάτης Βιομηχανικής Σχολής Θεσσαλονίκης σε Πα¬ 
νεπιστήμιο Μακεδονίας Οικονομικών και Κοινωνικών 
Επιστημών - Μετονομασία ίδρυση τμημάτων και ρύθ¬ 
μιση των θεμάτων που ανακύπτουν». 

7. Το π.δ. 88/5.6.2013 (Α' 129) «Μετονομασία του Πα¬ 
νεπιστημίου Μακεδονίας Οικονομικών και Κοινωνικών 
Επιστημών, συγχώνευση τμημάτων και ίδρυση-συγκρό- 
τηση σχολών». 

8. Την υπ' αριθμ. 8/31.1.2018 απόφαση της Συνέλευσης 
του Τμήματος Βαλκανικών, Σλαβικών και Ανατολικών 
Σπουδών. 

9. Την υπ' αριθμ. 29/27.4.2018 απόφαση της Συγκλή¬ 
του του Πανεπιστημίου Μακεδονίας. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

Την έγκριση του Κανονισμού Διδακτορικών Σπου¬ 
δών του Τμήματος Βαλκανικών, Σλαβικών και Ανατο¬ 
λικών Σπουδών του Πανεπιστημίου Μακεδονίας ως 
ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ 
ΤΜΗΜΑΤΟΣ ΒΑΛΚΑΝΙΚΩΝ, ΣΛΑΒΙΚΩΝ ΚΑΙ 
ΑΝΑΤΟΛΙΚΩΝ ΣΠΟΥΔΩΝ ΤΟΥ 
ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 
Άρθρο 1 
Γενικές Αρχές 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας των Διδακτορικών Σπουδών 
του Τμήματος Βαλκανικών, Σλαβικών και Ανατολικών 
Σπουδών του Πανεπιστημίου Μακεδονίας όπως αυτός 
καταρτίστηκε με απόφαση της Συνέλευσης του Τμήμα¬ 
τος (αριθμ. 8/31-1-2018) εγκρίθηκε από τη Σύγκλητο του 
Πανεπιστημίου Μακεδονίας, δημοσιεύθηκε στην Εφη¬ 
μερίδα της Κυβερνήσεως, αναρτήθηκε στο διαδικτυακό 
τόπο του Τμήματος και κοινοποιήθηκε στο Υπουργείο 
Παιδείας, Έρευνας και Θρησκευμάτων. 

Άρθρο 2 

Αρμόδια Όργανα 

2.1. Αρμόδια όργανα για την οργάνωση των διδακτο¬ 
ρικών σπουδών είναι: 

α) η Σύγκλητος του Πανεπιστημίου Μακεδονίας 

β) η Συνέλευση του Τμήματος. 

2.2. Με σκοπό την εύρυθμη λειτουργία του Προγράμ¬ 
ματος Διδακτορικών Σπουδών συγκροτείται Συντονιστι¬ 
κή Επιτροπή Διδακτορικών Σπουδών η οποία απαρτίζε¬ 
ται από τρεις καθηγητές/τριες του Τμήματος, οι οποίοι/ 
ες έχουν αναλάβει επίβλεψη διδακτορικών διατριβών 
και οι οποίοι/ες ορίζονται από τη Συνέλευση, με διετή 


θητεία. Η Συντονιστική Επιτροπή είναι αρμόδια για όλα 
τα θέματα που αφορούν στην εκπόνηση διδακτορικών 
διατριβών, και γενικότερα την παρακολούθηση και το 
συντονισμό λειτουργίας του Προγράμματος. 

Άρθρο 3 

Δικαίωμα υποβολής αίτησης για εκπόνηση 

διδακτορικής διατριβής 

3.1. Δικαίωμα υποβολής αίτησης για εκπόνηση διδα¬ 
κτορικής διατριβής έχει ο κάτοχος διπλώματος μεταπτυ¬ 
χιακών σπουδών της ημεδαπής ή αναγνωρισμένου ως 
ομοταγούς ιδρύματος της αλλοδαπής, αναγνωρισμένο 
από τον εθνικό φορέα αναγνώρισης αλλοδαπών πανε¬ 
πιστημιακών τίτλων. 

3.2. Είναι κάτοχος τίτλου που αποδεικνύει τη γνώση 
της Αγγλικής Γλώσσας σε επίπεδο Γ2. 

Άρθρο 4 

Διαδικασία επιλογής υποψήφιων διδακτόρων 

4.1. Η Γραμματεία του Τμήματος, ύστερα από απόφαση 
της Συνέλευσης του Τμήματος όπου καθορίζονται τα 
ερευνητικά πεδία έρευνας, αποστέλλει την προκήρυξη 
στον ημερήσιο τύπο και την αναρτά στο διαδικτυακό 
τόπο του Ιδρύματος, σε εύλογο χρονικό διάστημα, πριν 
την έναρξη της προθεσμίας υποβολής δικαιολογητικών. 

Ως χρόνος υποβολής αίτησης για εκπόνηση διδακτο¬ 
ρικής διατριβής ορίζονται τα χρονικά διαστήματα από 
1 Οκτωβρίου μέχρι 30 Νοεμβρίου και από 1 Μαρτίου 
μέχρι 30 Απριλίου κάθε ακαδημαϊκού έτους. 

Κατ' εξαίρεση για το τρέχον ακαδημαϊκό έτος (2017- 
2018) το διάστημα από 1 Μαρτίου μέχρι 30 Απριλίου 
μετατίθεται δύο μήνες αργότερα, ήτοι από 1 Μαΐου 
μέχρι 30 Ιουνίου 2018. Ο/η υποψήφιος/α θα πρέπει να 
υποβάλει στη Γραμματεία του Τμήματος τα παρακάτω 
δικαιολογητικά: 

α. Αίτηση στην οποία να αναγράφεται το πεδίο έρευ¬ 
νας, ο προτεινόμενος τίτλος της διδακτορικής διατριβής, 
η προτεινόμενη γλώσσα εκπόνησης της διδακτορικής 
διατριβής, ελληνική ή αγγλική και ο προτεινόμενος επι- 
βλέπων της διδακτορικής διατριβής. 

β. Αναλυτικό Βιογραφικό Σημείωμα. 

γ. Προσχέδιο διδακτορικής διατριβής - Ερευνητική 
πρόταση, η οποία περιέχει συνοπτική περιγραφή του 
αντικειμένου, τους βασικούς άξονες του θέματος, σύντο¬ 
μη τεκμηρίωση του θέματος και σχετική βιβλιογραφία. 

δ. Επίσημα αντίγραφα πτυχίου και μεταπτυχιακού δι¬ 
πλώματος. Εφόσον πρόκειται για μεταπτυχιακό δίπλωμα 
Πανεπιστημίου του εξωτερικού, η αναγνώριση του από 
τον εθνικό φορέα αναγνώρισης μπορεί να προσκομι- 
σθεί εντός εξαμήνου (ή και αργότερα με απόφαση της 
Συνέλευσης) από την ημερομηνία που η Συνέλευση θα 
κάνει δεκτό τον υποψήφιο για εκπόνηση διδακτορικής 
διατριβής. 

ε. Για τους Έλληνες υποψηφίους, η επάρκεια της Αγγλι¬ 
κής γλώσσας. Η επάρκεια της Αγγλικής γλώσσας πιστο¬ 
ποιείται από δίπλωμα ΡΐΌίίείθηςγ των Πανεπιστημίων 

ΟθίτιόΐΊάςθ ή ΜίεΜςΒΠ, ή πτυχίο ΙΕΕΤ5 (βαθμός τουλά¬ 
χιστον 6.5) ή πτυχίο ΤΟΕΡΕ βαθμός τουλάχιστον 213 ή 
πτυχίο Αγγλικής Φιλολογίας ελληνικού Α.Ε.Ι., ή πτυχίο 
Α.Ε.Ι. αγγλόφωνου πανεπιστημίου αναγνωρισμένου από 
το Δ.Ο.Α.Τ.Α.Π., ή Κρατικό Πιστοποιητικό Γλωσσομάθειας 
επιπέδου Γ2. 

Ανάλογα με το αντικείμενο, θα συνεκτιμάται η επάρ¬ 
κεια σε βαλκανική, σλαβική ή ανατολική γλώσσα. 

στ. Επιστημονικές δημοσιεύσεις, διακρίσεις ή λοιποί 
τίτλοι σπουδών (εάν υπάρχουν). 

ζ. Δύο συστατικές επιστολές, εκ των οποίων η μία να 
προέρχεται κατά προτίμηση από τον επιβλέποντα της 
μεταπτυχιακής εργασίας. 

4.2.0 φάκελος υποψηφιότητας ελέγχεται ως προς την 
πληρότητα των τυπικών προσόντων από την Συντονι¬ 
στική Επιτροπή η οποία τις κατηγοριοποιεί με βάση την 
συνάφεια του ερευνητικού αντικειμένου και καλείτους 
υποψηφίους σε συνέντευξη. Η Συντονιστική Επιτροπή ει- 
σηγείται με αιτιολογημένο υπόμνημα στη Συνέλευση αν 
ο/η υποψήφιος/α πληροί τις τυπικές προϋποθέσεις του 
Τμήματος ΒΣΑΣ για εκπόνηση διδακτορικής διατριβής. 
Η Συνέλευση αποφασίζει εάν ο/η υποψήφιος/α γίνεται 
δεκτός και ορίζεται η γλώσσα συγγραφής της διδακτο¬ 
ρικής διατριβής (Ελληνική ή Αγγλική). 

Άρθρο 5 

Επίβλεψη διδακτορικής διατριβής 

5.1. Η Συνέλευση αναθέτει στον/στην προτεινόμενο/η 
επιβλέποντα/πουσα την επίβλεψη της διδακτορικής δι¬ 
ατριβής και ορίζει τριμελή συμβουλευτική επιτροπή, με 
αρμοδιότητα να πλαισιώνει και να υποστηρίζει την εκ¬ 
πόνηση και συγγραφή της. Στην επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β’ ή Γ’ από ερευνητικά κέντρα του άρθρου 13Α του 
ν. 4310/2014, συμπεριλαμβανομένου του ερευνητικού 
κέντρου της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη τριμελή συμβου¬ 
λευτική επιτροπή μετέχει τουλάχιστον ένα (1) μέλος 
Δ.Ε.Π. από τις τρεις πρώτες βαθμίδες του Τμήματος. 

5.2. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος για μεγάλο χρονικό διάστημα η Συνέλευση 
του Τμήματος εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος. Σε διαφορετική περίπτωση, ένα από τα 
άλλα δύο (2) μέλη της τριμελούς συμβουλευτικής επι¬ 
τροπής αναλαμβάνει χρέη επιβλέποντος/ουσας, ακόμη 


και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπει. Αν ο αρχικός επι- 
βλέπων μετακινηθεί σε άλλο Α.Ε.Ι. ή Τμήμα Α.Ε.Ι. ή συ- 
νταξιοδοτηθεί, συνεχίζει να τελεί χρέη επιβλέποντος των 
διδακτορικών διατριβών που έχει αναλάβει, και ο τίτλος 
απονέμεται από το Α.Ε.Ι., στο οποίο ανήκει το Τμήμα, 
όπου ξεκίνησε η εκπόνηση της διατριβής. 

5.3. Τα ονόματα των υποψήφιων διδακτόρων, των 
επιβλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

5.4.0 μέγιστος αριθμός διδακτορικών διατριβών, των 
οποίων την επίβλεψη μπορεί να αναλάβει καθηγητής/ 
τρία του Τμήματος είναι πέντε (5). 

Άρθρο 6 

Υποχρεώσεις - Παροχές/Δικαιώματα υποψήφιων 
διδακτόρων 

6.1. Η Συνέλευση, μετά από πρόταση της Συντονιστι¬ 
κής Επιτροπής του Προγράμματος, δύναται να ζητήσει 
από τον/την υποψήφιο/α να παρακολουθήσει μαθήματα 
είτε από το μεταπτυχιακό πρόγραμμα είτε να μελετήσει 
θεματικές ενότητες σύμφωνα με την κρίση του επιβλέ- 
ποντα/επιβλέπουσας. 

6.2. Ο/Η υποψήφιος διδάκτορας έχει υποχρέωση ανα¬ 
νέωσης εγγραφής κάθε ακαδημαϊκό έτος. 

6.3. Επιπλέον, ο/η υποψήφιος/α διδάκτορας: 

(α) Οφείλει να παραδώσει διάλεξη εντός του πανεπι¬ 
στημίου ή ανακοίνωση σε συνέδριο δύο φορές κατά τη 
διάρκεια εκπόνησης της διδακτορικής διατριβής. Η δρα¬ 
στηριότητα αυτή είναι απαραίτητη προϋπόθεση για την 
ολοκλήρωση της διαδικασίας λήψης του διδακτορικού 
διπλώματος και ελέγχεται με ευθύνη της Συντονιστικής 
Επιτροπής του Προγράμματος. 

(β) Συμμετέχει σε επιτηρήσεις κατά την περίοδο εξε¬ 
τάσεων. 

(γ) Αναλαμβάνει την διεξαγωγή των φροντιστηριακών 
μαθημάτων σε προπτυχιακά μαθήματα συναφή με το 
επιστημονικό αντικείμενο του. 

(δ) Εισφέρει το ποσό των 100 ευρώ, άπαξ, για την στή¬ 
ριξη κύκλου σεμιναρίων που διοργανώνει το Τμήμα και 
που απευθύνεται στους μεταπτυχιακούς φοιτητές και 
υποψήφιους διδάκτορες. 

6.4. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα δι¬ 
καιώματα και τις παροχές που προβλέπονται και για τους 
φοιτητές του δεύτερου κύκλου σπουδών, Οι υποψήφιοι 
διδάκτορες δικαιούνται υγειονομικής περίθαλψης και 
πάσο. Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

Άρθρο 7 

Χρονική διάρκεια σπουδών 

7.1. Η ελάχιστη χρονική διάρκεια για την εκπόνηση 
της διδακτορικής διατριβής είναι τρία έτη από την ημε¬ 
ρομηνία ορισμού της τριμελούς συμβουλευτικής επι¬ 
τροπής. Αναστολή σπουδών, μέχρι δύο έτη, μπορεί να 
χορηγηθεί ύστερα από επαρκώς αιτιολογημένη αίτηση 
του/της υποψηφίου/ας. Ο χρόνος της αναστολής δεν 
προσμετράται στη προβλεπόμενη μέγιστη χρονική 
διάρκεια εκπόνησης διδακτορικής διατριβής. Κατά τη 
διάρκεια της αναστολής φοίτησης δεν επωφελούνται 
των δικαιωμάτων και των παροχών που προβλέπονται 
για τους υποψήφιους διδάκτορες. 

7.2. Μέγιστος χρόνος εκπόνησηςτης διδακτορικής δι¬ 
ατριβής ορίζονται τα 7 έτη. Πέρα των 7 ετών θα πρέπει 
ο υποψήφιος διδάκτορας να αιτηθεί με αιτιολόγηση την 
παρέκταση του χρόνου εκπόνησης της διατριβής. Η Συ¬ 
νέλευση αποφασίζει ύστερα από πρόταση του επιβλέπο- 
ντα καθηγητή/επιβλέπουσας καθηγήτριας. Η παρέκταση 
αυτή δεν μπορεί να ξεπεράσει τα δύο έτη. 

7.3. Όσοι υποψήφιοι/ες διδάκτορες του Τμήματος 
έχουν υπερβεί την ανώτατη χρονική διάρκεια των επτά 
ετών εκπόνησης διδακτορικής διατριβής κατά τη δημο¬ 
σίευση του παρόντος Κανονισμού, υποχρεούνται στην 
ολοκλήρωση της εντός διετίας. Με την πάροδο της 
διετίας μετά την παρέλευση της ανώτατης διάρκειας 
ο υποψήφιος διδάκτωρ διαγράφεται από τα Μητρώα 
υποψηφίων διδακτόρων. 

Άρθρο 8 

Αξιολόγηση κατά την εκπόνηση της διατριβής 

8.1. Σε ετήσια βάση ο/η επιβλέπων/ουσα αξιολογεί 
την πορεία του/της υποψηφίου/ας. Ο/η υποψήφιος/α 
διδάκτορας, κάθε έτος, εντός του μήνα Δεκεμβρίου, 
παρουσιάζει προφορικά και υποβάλλει και εγγράφως 
αναλυτικό υπόμνημα ενώπιον της τριμελούς συμβουλευ¬ 
τικής επιτροπής σχετικά με την πρόοδο της διδακτορι¬ 
κής διατριβής. Αντίγραφο του υπομνήματος, καθώς και 
σχόλια επ' αυτού από τον επιβλέποντα ή την τριμελή 
επιτροπή και εκθέσεις προόδου, καταχωρίζονται στον 
ατομικό φάκελο του υποψηφίου. 

8.2. Η τριμελής συμβουλευτική επιτροπή δύναται με 
αιτιολογημένη και ομόφωνη γνώμη να ζητήσει τη δια¬ 
γραφή του υποψήφιου διδάκτορα, εάν: 

1. δεν καταθέσει την ετήσια έκθεση προόδου 

2. το αιτηθεί ο/η υποψήφιος/α διδάκτορας, 

3. υπερβεί τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στο παρόντα 
κανονισμό 

4. η πρόοδος κρίνεται ανεπαρκής 

Άρθρο 9 

Τελική αξιολόγηση και κρίση 

9.1. Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επιτροπή 


δέχεται ή απορρίπτει αίτηση του/της υποψηφίου/φιας 
για τη δημόσια υποστήριξη και την αξιολόγησή της. Αν η 
τριμελής συμβουλευτική επιτροπή αποδεχθεί την αίτηση 
του/της υποψηφίου/ας, συντάσσει αναλυτική εισηγητική 
έκθεση και την υποβάλλει στη Συνέλευση τουΤμήματος 
ζητώντας τον ορισμό επταμελούς εξεταστικής επιτροπής 
για την κρίση της διδακτορικής διατριβής. 

9.2. Η διαδικασία και η οριστική κρίση της διατριβής 
γίνεται από επταμελή εξεταστική επιτροπή, η οποία συ¬ 
γκροτείται κατά το νόμο και ορίζεται από τη Συνέλευση. 
Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
Συνέλευσης του Τμήματος αντικαθίστανται από ισάριθ¬ 
μα μέλη που πληρούν τα κριτήρια του άρθρου 5.1, καθώς 
και τέσσερα (4) επιπλέον μέλη. 

9.3. Η εξεταστική επιτροπή ορίζει την ημερομηνία, 
ώρα και τόπο δημόσιας υποστήριξης της διδακτορικής 
διατριβής. Η απόφαση αυτή γνωστοποιείται στον υπο¬ 
ψήφιο και στο Τμήμα τουλάχιστον 5 ημέρες πριν από 
την καθορισμένη ημερομηνία, η οποία δεν μπορεί να 
απέχει λιγότερο από δύο εβδομάδες και περισσότερο 
από 4 μήνες από την ημερομηνία σύστασης της εξετα¬ 
στικής επιτροπής. 

9.4. Ο/η υποψήφιος/α αναπτύσσει τη διατριβή του/ 
της δημόσια, ενώπιον της εξεταστικής επιτροπής, περί¬ 
που για μισή ώρα, και απαντά σε ερωτήσεις των μελών 
της. Με ομόφωνη γνώμη της επιτροπής, είναι δυνατό να 
υποβληθούν ερωτήσεις από το ακροατήριο. Σ' αυτή την 
περίπτωση, ο συνολικός χρόνος ερωτήσεων και απαντή¬ 
σεων δεν πρέπει να υπερβαίνει τη μία ώρα. 

9.5. Η διαδικασία της δημόσιας υποστήριξης προϋπο¬ 
θέτει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. Στη 
συνέχεια, η εξεταστική επιτροπή συνεδριάζει χωρίς την 
παρουσία τρίτων, κρίνει την εργασία ως προς την ποιό¬ 
τητα, την πληρότητα, την πρωτότυπη σκέψη και τη συμ¬ 
βολή της στην επιστήμη και με βάση αυτά τα κριτήρια 
την εγκρίνει, με πλειοψηφία πέντε (5) τουλάχιστον από 
τα μέλη της. Τα αφυπηρετήσαντα μέλη της τριμελούς 
συμβουλευτικής επιτροπής, που έχουν αντί κατασταθεί 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. 

9.6. Το πρακτικό υπογράφεται από όλα τα μέλη της 
επιτροπής και διαβιβάζεται στη Συνέλευση. 

Άρθρο 10 

Λογοκλοπή - Παράλειψη αναφοράς σε 
χρησιμοποιηθείσα βιβλιογραφία 

10.1. Στις διδακτορικές διατριβές ο/η φοιτητής/τρια 
υποχρεούται να αναφέρει αν χρησιμοποίησε το έργο 
και τις απόψεις άλλων. Η αντιγραφή θεωρείται σοβαρό 
ακαδημαϊκό παράπτωμα. 

10.2. Λογοκλοπή θεωρείται η αντιγραφή εργασίας 
(ή μέρους αυτής) κάποιου/ας άλλου/ης, καθώς και η 
χρησιμοποίηση εργασίας (ή μέρους αυτής) άλλου/ης - 
δημοσιευμένης ή μη - χωρίς σχετική αναφορά. Θα πρέπει 
να αποδεικνύεται ότι υπήρξε ηλεκτρονική αποκοπή και 
επικόλληση χωρίς εισαγωγικά ή καμία αναφορά. 

10.3. Δεν αποτελεί λογοκλοπή: 

(α) Η θεμιτή ή αξιόπιστη παράφραση κειμένου που 
αναφέρει πηγή. 

(β) Οι κακότεχνες αναφορές, όπου υπάρχει αναφορά 
σε πηγή, 

(γ) Η αναφορά σε άρθρα νόμων ή διεθνών συμβάσεων 
ή σε κείμενα δικαστικών αποφάσεων ή δημοσιευμένων 
επίσημων εκθέσεων διεθνών οργανισμών ή εθνικών 
φορέων, 

(δ) Οι πληροφορίες που αποτελούν γεγονότα «γνωστά 
τοις πάση» (ςοιηιηοη ΚηοννΙθάςθ). 

10.4. Η περίπτωση λογοκλοπής μπορεί να στοιχειοθε¬ 
τήσει απόφαση τηςΣυνέλευσης για διαγραφή, μετά από 
αιτιολογημένη εισήγηση της συμβουλευτικής επιτροπής. 

10.5. Σε περίπτωση που διαπιστωθεί λογοκλοπή μετά 
τη λήψη του διδακτορικού διπλώματος, ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Γενικής Συνέλευσης. 

Άρθρο 11 

Συνεπίβλεψη διατριβής 

Σε περίπτωση συνεργασίας μεΤμήματα Α.Ε.Ι., ερευνη¬ 
τικά κέντρα και ινστιτούτα, για τη συνεπίβλεψη διδακτο¬ 
ρικής διατριβής ισχύουν τα όσα προβλέπει το άρθρο 43 
παρ. 3, του ν 4485/2017. 

Άρθρο 12 

Αναγόρευση και καθομολόγηση διδακτόρων 

Η επίσημη αναγόρευση και καθομολόγηση (με πολιτι¬ 
κό ή θρησκευτικό όρκο) του/της υποψήφιου/ας διδάκτο¬ 
ρα γίνεται από τη Συνέλευση του Τμήματος σε δημόσια 
συνεδρίαση παρουσία του/της υποψήφιου/ας διδάκτο¬ 
ρα. Ο Πρόεδρος του Τμήματος θέτει υπόψη του Σώματος 
το πρακτικό της εξεταστικής επιτροπής, που πιστοποιεί 
την επιτυχή ολοκλήρωση της διαδικασίας προφορικής 
παρουσίασης και αξιολόγησης της Διδακτορικής Δια¬ 
τριβής και ακολουθεί η αναγόρευση και καθομολόγηση 
του/της υποψήφιου/ας σε διδάκτορα του Τμήματος. 

Προϋπόθεση για την αναγόρευση αποτελεί η κατά¬ 
θεση της Διδακτορικής Διατριβής και της περίληψης 
της στη βιβλιοθήκη και κέντρο πληροφόρησης του Πα¬ 
νεπιστημίου Μακεδονίας (σε έντυπη και ηλεκτρονική 
μορφή), και στο Εθνικό Κέντρο Τεκμηρίωσης. 

Στον/στην Διδάκτορα χορηγείται Αντίγραφο Διδακτο¬ 
ρικού Διπλώματος. Ο τίτλος του διδακτορικού διπλώμα¬ 
τος (πάπυρος) υπογράφεται από τον/την Πρύτανη, τον/ 
την Πρόεδρο και τον/την Γραμματέα του Τμήματος και 
σφραγίζεται με τη σφραγίδα του Πανεπιστημίου. 


Άρθρο 13 
Νομικό πλαίσιο 

Οι Διδακτορικές Σπουδές του Τμήματος Βαλκανικών, 
Σλαβικών και Ανατολικών Σπουδών του Πανεπιστημίου 
Μακεδονίας, οργανώνονται και λειτουργούν σύμφωνα 
με τις διατάξεις του ν. 4485/2017 (ΦΕΚ Α' 114) και των 
εν ισχύει ευρισκομένων σχετικών διατάξεων και απο¬ 
φάσεων. 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Μάί'ου 2018 
Ο Πρύτανης 
ΑΧΙΛΛΕΑΣ ΖΑΠΡΑΝΗΣ 


Αριθμ. 10242 _ (3) 

Έγκριση αποζημίωσης για νυχτερινή εργασία ερ¬ 
γάσιμων ημερών, προς συμπλήρωση του υποχρε¬ 
ωτικού εβδομαδιαίου ωραρίου, εργαζομένων στο 
εργοστάσιο αποστείρωσης ιατροφαρμακευτικών 
προϊόντων με ακτινοβόληση, της ΙΦΕΤ ΑΕ, στη 
Μαγούλα Αττικής κατά το Β' εξάμηνο του 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΙΝΣΤΙΤΟΥΤΟ ΦΑΡΜΑΚΕΥΤΙΚΗΣ ΕΡΕΥΝΑΣ 
ΚΑΙ ΤΕΧΝΟΛΟΓΙΑΣ Α.Ε. 

(Αριθμ. συνεδ. 420/9/22.05.2018) 

Αφού έλαβε υπόψη: 

1. τις διατάξεις του ν. 4093/2012, 

2. τις διατάξεις του άρθρου 20 του ν. 4354/2015, 

3. την εισήγηση του Διευθυντή του Εργοστασίου της 
Μαγούλας, 

4. την υπ' αριθμ. πρωτ. 3929/Φ14.ΜΑΓ.3458 άδεια 
λειτουργίας (ανανέωση) μετά από αλλαγή φορέα της 
μονάδας αποστείρωσης ιατρικών προϊόντων της εται¬ 
ρείας με την επωνυμία ΙΦΕΤ ΑΕ στη θέση Πλακωτό του 
Δήμου Μαγούλας, 

5. τη Γνωστοποίηση όρων ατομικής Σύμβασης Εργα¬ 
σίας των τριών εργαζομένων της ΙΦΕΤ ΑΕ στην εν λόγω 
μονάδα, 

6. τον Εσωτερικό Κανονισμό Λειτουργίας της ΙΦΕΤ 
ΑΕ βάση του οποίου προβλέπεται η 24ωρη λειτουρ¬ 
γία της Δ/νσης Ακτινοβόλησης Ιατροτεχνολογικών 
προϊόντων στο Εργοστάσιο της Μαγούλας, ομόφωνα 
αποφασίζει: 

την καταβολή αποζημίωσης για εργασία, προς συ¬ 
μπλήρωση του υποχρεωτικού εβδομαδιαίου ωραρίου 
σύμφωνα με τις διατάξεις του ν. 4354/2015 άρθρο 20 
παράγραφος Β σε τρεις (3) εργαζόμενους στο εργοστά¬ 
σιο της Μαγούλας Αττικής, για 1.016 συνολικά ώρες 

που αφορούν σε νυχτερινή εργασία κατά τις εργάσι¬ 
μες ημέρες, για το Β' εξάμηνο του έτους 2018. Το μικτό 
κόστος της ως άνω αποζημίωσης, για Β' εξάμηνο του 
2018, ανέρχεται στα 2.600 ευρώ και η δαπάνη αυτή θα 
βαρύνει τον τακτικό προϋπολογισμό της ΙΦΕΤ ΑΕ για 
το έτος 2018. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 25 Μάίου 2018 
Ο Πρόεδρος 
ΔΙΟΝΥΣΙΟΣ ΓΙΑΛΟΥΡΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























